alexandrainst/scandi-wiki huggingface dataset:
Sandbukta naturreservat

Sandbukta naturreservat er eit naturreservat i Tromsø kommune i Troms og Finnmark, og vart oppretta 4. juni 2004. Det ligg ved Breivikelvas utløp i Ullsfjorden, like ved bygda Breivikeidet. Sandbukta er eit strandområde som inneheld eit av dei største strandvollfelta i Troms.

Kjelder 

Verneområde i Tromsø
Verneområde oppretta i 2004
Naturreservat i Troms og Finnmark
Breivikeidet

Breivikeidet er ei bygd og eit dalføre i Tromsø kommune i Troms og Finnmark. Namnet vert brukt både om Breivikelvas dalføre, som strekkjer seg frå Ullsfjorden i aust til Fagernes ved Ramfjorden i vest, og om bygda som ligg lengst aust ved Ullsfjorden. Bygda Breivikeidet ligg rundt 40 km søraust for Tromsø sentrum (kjørelengde 50 km).

Fylkesveg 91 går langs heile dalføret, med fergeforbindelse vidare austover til Svensby i Lyngen kommune. Frå Hov, tre kilometer frå fergeleiet, går Fv51 sørover gjennom Nakkedalen til Sjursnes og dei øvrige bygdene på vestsida av Sørfjorden.

På Breivikeidet ligg Tromsø golfpark, verdas nordlegaste 18-hols golfbane. Ved munningen av Breivikelva mot Ullsfjorden ligger Sandbukta naturreservat.

Kjelder

Bakgrunnsstoff 
Tromsø golfpark 

Bygder i Troms og Finnmark
Busetnader i Tromsø
Ferjestader i Troms og Finnmark
Breivikelva

Breivikelva (òg kalla Storelva) er ei elv i Tromsø kommune i Troms. Ho vert danna ved samløpet av Bjørnskarelva og Storforselva og munnar ut i Ullsfjorden ved bygda Breivikeidet. Elva er  lang ( medrekna Bjørnskarelva), og har eit nedbørfelt på . Middelvassføringa ved munningen er .

Breivikelvas fjernaste tilløp er Bjørnskarelva, som har utspring i Bjørnskaret i fjella austom Ramfjorden. Vanlegvis er det endå det andre hovudtilløpet, Storforselva, som har utspring i området austom Tromsdalstinden og dannar den 250 meter høge Storforsen, som vert rekna som kjelda til Breivikelva. Dei to elvene lauper saman rundt seks kilometer nordaust for Fagernes. Etter samløpet renn elva i nordaustlegg retning i eit sterkt meanderande løp med lite fall. Breivikelva har mange sideelvar, derav dei største er Tepphaugelva, Russevanka og Nakkelva. Elva munnar ut i Ullsfjorden gjennom eit 1,5 kilometer langt og opptil 400 meter breitt brakkvassdelta. Sør for munningen ligg Sandbukta naturreservat.

Fylkesveg 91 går parallelt med elva over heile strekninga, og rundt tre kilometer før munningen kryssast ho av Fylkesveg 51. Det ligg spreidd busetnad langs vassdraget, som elles er utan tekniske inngrep, med unntak av stedvis erosjonsvern i form av steinfyllingar langs elvebreidda i nedre del av elva.

Vassdraget vart i 1973 verna mot kraftutbygging i Verneplan I for vassdrag.

Kjelder 

Elvar i Troms og Finnmark
Geografi i Tromsø
Ragnhildsholmen

Ragnhildsholmen er ei bergkolle på den søndre stranda av Nordre älv på øya Hisingen i Göteborgs kommun i Sverige, der det i mellomalderen låg ei festning som vart bygd av den norske kongen Håkon 4. Håkonsson for å verne byen Konghelle på nordsida av elva i det som då var det norske Båhuslen.

Festninga vart bygd i fyrste halvparten av 1200-talet og lagt ned på byrjinga av 1300-talet. Deretter vart festninga herja av brann, og stein frå festninga vart truleg nytta som byggjemateriale i Båhus festning, som den norske kong Håkon 5. Magnusson byrja byggje i 1308 lengre opp i Nordre älv etter at den svenske hertug  Erik Magnusson av Södermanland hadde fått makta over festninga på Ragnhildsholmen.

Festninga på Ragnhildsholmen ligg no som ein ruin. Arkeologiske granskingar og utgravingar gjekk føre seg i åra 1881-1882, og fleire ulike typar gjenstandar kom då for dagen.

Bakgrunnsstoff
Riksantikvarieämbetet – Fornsök, om festninga på Ragnhildsholmen.
 

Festningar i Sverige
Arkeologiske funn i Sverige
Göteborgs kommun
Detlef Thorith

Detlef Thorith () er ein tysk tidlegare diskoskastar frå Berlin som representerte Aust-Tyskland. Han vart europameister i øvinga under EM i friidrett 1966 i Budapest. Thoriths personlege rekord er frå 1972 og lyder på 64,82 meter.

Aktiv
Thorith sette personleg rekord med 57,43 m i 1964, men var ikkje god nok til å få plass i OL-troppen til Tyskland. To år seinare kasta han under EM i friidrett 1966 ein cm kortare enn den tidlegare personlege bestenoteringa, men det var tilstrekkeleg til å vinne gullmedaljen i ei svært jamn tevling, der alle medaljane gjekk til austyske utøvarar. Få veker i forkant av meisterskapen hadde han nådd 61,30 m, og vart dermed den fyrste tyskaren som passerte 60-metersgrensa i diskoskast.

Han sette austtysk rekord med 62,26 m i 1967, og tok sin fyrste av tre DDR-titlar i diskoskasting. I OL-sesongen 1968 var han berre så vidt over 60 meter, og fekk dermed ikkje vere med til OL i Mexico-byen. Heller ikkje til EM 1969 eller 1971 fekk han reisesetel, men vart austtysk meister i 1970. Han forbetra besteresultatet sitt til 63,90 m i 1970, og gjorde sitt livs lensgste kast med 64,82 m i 1972. Thorith deltok under Sommar-OL 1972 i München, der han kom på sjetteplassen. Same sesongen tok han i den austtyske meisterskapen si tredje gullmedalje i diskos.

Medaljar og plasseringar i internasjonale meisterskap
EM 1966 i Budapest: Gullmedalje – 57,42 m, framom Hartmut Losch (57,34 m)
OL 1972 i München: Nr 6 – 62,42 m

Kjelder
Friidrott-65, Friidrott-68, Friidrott-69, Friidrott-71 og Friidrott-72. Hälsingborg.
Denne artikkelen bygger på «Detlef Thorith» frå ,  den 15. august 2014.  
 

Tyske diskoskastarar
Europameistrar i friidrett
Austtyske deltakarar under sommar-OL 1972
Friidrettsutøvarar under sommar-OL 1972
Georgi Stojkovski

Georgi Stojkovski (bulgarsk:Георги Иванов Стойковски) () er ein bulgarsk tidlegare friidrettsutøvar som tevla i tresteghopp. Han vart europameister i øvinga i 1966 med sitt livs lengste hopp; 16,67 meter.

Aktiv
Under dei olympiske leikane i Tokyo i 1964 sette Stojkovski personleg rekord med 16,21 m i kvalifiseringa. I finalen stoppa han på 16,10 m og vart nummer sju. To år seinare forbetra han den bulgarske rekorden til 16,67 m då han vann gullmedaljen i friidretts-EM i Budapest. Han vann tittelen med ein centimeters forsprang på Hans-Jürgen Rückborn frå DDR, som også sette landsrekord.

I Mexico-byen vart Stojkovski nummer ni under OL 1968 med 16,46 meter i sluttprotokollen. Han presterte eit hopp på 16,39 meter i kvalifiseringa i EM 1969, men det vart berre 15,14 m og ein tolvte og sisteplass i finalen.

Stojkovski var bulgarsk meister i tresteghopp 1964-66 og 1968-71.

Medaljar og plasseringar i internasjonale meisterskap
OL 1964 i Tokyo: Nr 7 – 16,10
EM 1966 i Budapest: Gullmedalje – 16,67 m, framom Hans-Jürgen Rückborn (16,66 m)
OL 1968 i Mexico by: Nr 9 – 16,46 m
EM 1969 i Athen: Nr 12 - 15,14 m

Kjelder
Friidrott-65 og Friidrott-69
Denne artikkelen bygger på «Georgi Stojkowski» frå ,  den 15. august 2014.  
 

Bulgarske tresteghopparar
Europameistrar i friidrett
Bulgarske deltakarar under sommar-OL 1964
Friidrettsutøvarar under sommar-OL 1964
Bulgarske deltakarar under sommar-OL 1968
Friidrettsutøvarar under sommar-OL 1968
Vilmos Varjú

Vilmos Varjú () var ein ungarsk friidrettsutøvar frå Gyula. Han vart europameister i kulestøyt i 1962, og forsvarte EM-tittelen fire år seinare. I mellomtida vann han bronsemedaljen i øvinga under dei olympiske sommarleikane i Tokyo 1964.

Aktiv
Varjú sette europarekord med 18,67 m i 1960, men deltok ikkje i OL. I 1962 vann han ein klar siger i kulestøyttevlinga under EM i Beograd. Han forbetra den personlege rekorden til 19,42 m i 1963, og støytte berre tre centimeter kortare i finalen under OL 1964 i Tokyo, ein prestasjon som gav han bronsemedaljen bak dei to suverene US-amerikanarane Dallas Long og Randy Matson. 

I 1966 vart det klart for europameisterskap på heimebane i Budapest. Varjú skuffa ikkje, han forsvarte EM-tittelen med stor margin til andremann. Same sesongen forbetra han europarekorden med seks cm til 19,62 m. I 1970 sette han ny personleg rekord med 19,72 m, før han i 1971 la på til heile 20,45 m. Under EM 1971 i Helsingfors kom han på fjerdeplassen med 19,99 m, fem centimeter bak bronsevinnaren.

Varjú vart ungarsk meister i kulestøyt 1958-60 og 1963-72. Han flytta i si tid som akiv den ungarske rekorden 17 gongar, frå 16,63 meter til 20,45 m, hans endelege personlege bestenotering.

Medaljar og plasseringar i internasjonale meisterskap
EM 1958 i Stockholm: Nr 7 – 16,77 m
EM 1962 i Beograd: Gullmedalje – 19,02 m, framom Viktor Lipsnis (18,38 m)
OL 1964 i Tokyo: Bronsemedalje 19,39 m, bakom Randy Matson (20,20 m)
EM 1966 i Budapest: Gullmedalje – 19,43 m, framom Nikolaj Karasjov (18,82 m)
OL 1968 i Mexico by: Utslått i kvalifiseringa (18,86 m =nr 13)
EM 1969 i Athen: Nr 7 – 18,87 m
EM 1971 i Helsingfors: Nr 4 – 19,99 m, bakom Władysław Komar (20,04 m)
OL 1972 i München: Nr 8 – 20,10 m

Kjelder
Denne artikkelen bygger på «Vilmos Varjú» frå ,  den 15. august 2014.  
Ymse Friidrott
 

Ungarske kulestøytarar
Europameistrar i friidrett
Olympiske bronsemedaljevinnarar for Ungarn
Medaljevinnarar under sommar-OL 1964
Ungarske deltakarar under sommar-OL 1964
Friidrettsutøvarar under sommar-OL 1964
Ungarske deltakarar under sommar-OL 1968
Friidrettsutøvarar under sommar-OL 1968
Ungarske deltakarar under sommar-OL 1972
Friidrettsutøvarar under sommar-OL 1972
Jacques Madubost

Jacques Madubost () var ein fransk friidrettsutøvar og  pistolskyttar frå Dangeau i Eure-et-Loir. Han tevla i høgdehopp, ei øving han vart europameister i i 1966.

Aktiv
Madubost, som aldri lukkast verte fransk meister i høgdehopp, sigra overraskande i høgdehopptevlinga under europameisterskapen 1966 i Budapest. Med 2,12 meter enda han på same høgda som sølvvinnaren, landsmannen Robert Sainte-Rose. Same sesongen forbetra Madubost den franske rekorden til 2,15 m.

Etter han slutta med friidrett, deltok han i skytesport som pistolskyttar.

Medaljar og plasseringar i internasjonale meisterskap
EM 1966 i Budapest: Gullmedalje – 2,12 m, framom Robert Sainte-Rose (2,12 m)

Kjelder
Denne artikkelen bygger på «Jacques Madubost» frå ,  den 15. august 2014.  
 

Franske friidrettsutøvarar
Høgdehopparar
Latvia i Junior Eurovision Song Contest

Latvia debuterte i Junior Eurovision Song Contest i 2003 i København, Danmark, med songen «Tu Esi Vasarā», framført på latvisk av songeren Dzintars Čīča. Landet har delteke fem gongar; i 2003, 2004, 2005, 2010 og 2011. Bidraga vart valde gjennom den nasjonale finalen Bērnu Eirovīzija mellom 2003 og 2005, og Balss Pavēlnieks i 2010 og 2011. Begge tevlingane vart arrangerte av den latviske kringkastaren Latvijas Televīzija.

Bidraga i Junior Eurovision Song Contest

Røystgjeving

Sjå òg
 Latvia i Eurovision Song Contest

Kjelder

Denne artikkelen bygger på «Latvia in the Junior Eurovision Song Contest» frå ,  den 15. august 2014.  
 

Land i Junior Eurovision Song Contest
Jörg Drehmel

Jörg Drehmel () er ein tysk friidrettsutøvar frå landsbyen Trantow i forbundslandet Mecklenburg-Vorpommern, som deltok internasjonalt i tresteghopp. Han vart europameister i øvinga 1971, og tok sølvmedaljen under sommar-OL 1972.

Aktiv
Etter å drive med tikamp, satsa Drehmel frå 1966 på tresteghopp. Han sette personleg rekord med 16,27 m i 1968 og kom opp i europa-eliten i 1969, då han vart nummer seks i EM. I 1970 vann han trestegtevlinga under Europacupen for landslag med 17,13 m og vart den fyrste tyskaren over 17 meter.

I 1971 vann Drehmel gullmedaljen i tresteg under friidretts-EM i Helsingfors med eit hopp på 17,16 m, seks centimeter føre Viktor Sanejev frå Sovjetunionen. Vinnarhoppet vart prestert i for mykje vind til at det kunne godkjennast som rekord. Året etter gjorde han sitt livs lengste tresteghopp under OL i München, men 17,31 m var ikkje nok til å vinne OL-gull, Viktor Sanejev forsvarte OL-tittelen frå 1968 med ein margin på fire centimeter.

Drehmel vart austtysk meister i tresteghopp i 1969-72 og 1974.

Medaljar og plasseringar i internasjonale meisterskap
EM 1969 i Aten: Nr 6 – 16,23 m
EM 1971 i Helsingfors: Gullmedalje – 17,16 m, framom Viktor Sanejev (17,10 m)
OL 1972 i München: Sølvmedalje – 17,31 m, bakom Viktor Sanejev (17,35 m)
EM 1974 i Roma: Nr 4 – 16,54 m

Kjelder
Denne artikkelen bygger på «Jörg Drehmel» frå ,  den 16. august 2014.  
 

Tyske tresteghopparar
Europameistrar i friidrett
Olympiske sølvmedaljevinnarar for Aust-Tyskland
Medaljevinnarar under sommar-OL 1972
Austtyske deltakarar under sommar-OL 1972
Friidrettsutøvarar under sommar-OL 1972
Dieter Hoffmann

Dieter Hoffmann () var ein tysk friidrettsutøvar, fødd i Danzig. Han deltok i kulestøyt for Aust-Tyskland og vart europameister i øvinga i 1969. Hoffmann var medlem av ASK Berlin og seinare ASK Potsdam. Som aktiv var han 188 cm høg og vog 120 kg.

Aktiv
Hoffmann deltok i 1964 i dei olympiske leikane i Tokyo og vart nummer 12. Året etter representerte han DDR og vart nummer fire i Europacupen. I 1966 kom han på åttandeplassen i EM i Budapest.

Den 3. juli 1968 støytte Hoffmann i Potsdam 20,08 meter, ny europarekord. To veker seinare forbetra han, i Sokolov i dåverande Tsjekkoslovakia, europarekorden med to centimeter. I august vann han i Erfurt sin einaste DDR-meistertittel utandørs. Under sommarleikane i Mexico-byen enda han på fjerdeplassen, ni cm bakom bronsevinnaren.

I 1969 vann Hoffmann gullmedaljen i kulestøyt under europameisterskapen i Aten, framom landslagskameratane Heinz-Joachim Rothenburg og Hans-Peter Gies. Same sesongen forbetra han den personlege rekorden til 20,60 meter. Under europameisterskapen 1971 vart han nummer sju. I 1972 vart han nummer fire i kulestøyt i den aust tysk meisterskapen, og gjekk dermed glipp av dei olympiske leikane i München.

Medaljar og plasseringar i internasjonale meisterskap
OL 1964 i Tokyo: Nr 12 – 17,11 m
EM 1966 i Budapest: Nr 8 – 18,02 m
OL 1968 i Mexico by: Nr 4 – 20,00 m, bakom Eduard Gusjtsjin (20,09 m)
EM 1969 i Aten: Gullmedalje – 20,12 m, framom Heinz-Joachim Rothenburg (20,05 m)
EM 1971 i Helsingfors: Nr 7 – 19,38 m

Kjelder
Denne artikkelen bygger på «Dieter Hoffmann (Leichtathlet)» frå ,  den 16. august 2014.  
 

Tyske kulestøytarar
Europameistrar i friidrett
Tyske deltakarar under sommar-OL 1964
Friidrettsutøvarar under sommar-OL 1964
Austtyske deltakarar under sommar-OL 1968
Friidrettsutøvarar under sommar-OL 1968
Lutz Dombrowski

Lutz Dombrowski () er ein tysk tidlegare friidrettsutøvar frå Zwickau. Han vart olympisk meister i lengdehopp i 1980 og europameister i same øvinga i 1982. Dombrowski har i 2014 den tyske rekorden i lengdehopp, 8,54 m, vinnarhoppet i Moskva-OL.

Aktiv
Dombrowski vann i 1979 lengdetevlinga i Europacupen for landslag. I 1980 sikra han seg gullmedaljen under OL 1980 i Moskva med eit hopp på 8,54 m, ny europarekord og årsbeste i verda i 1980. To år seinare vart han europameister i Aten, med god margin til andremann.

Dombrowski vart austtysk meister i lengdehopp i 1979 og 1984.

Medaljar og plasseringar i internasjonale meisterskap
OL 1980 i Moskva: Gullmedalje – 8,54 m, framom Frank Paschek (8,21 m)
EM 1982 i Aten: Gullmedalje – 8,41 m, framom Antonio Corgos (8,19 m)

Kjelder
Denne artikkelen bygger på «Lutz Dombrowski» frå ,  den 16. august 2014.  
 

Tyske lengdehopparar
Olympiske meistrar for Aust-Tyskland
Vladimir Kisjkun

Vladimir Kisjkun () er ein russisk tidlegare friidrettsutøvar som deltok for Sovjetunionen. Han vart europameister i stavhopping i 1974.

Aktiv
Etter å ha sett personleg rekord med 5,20 meter i 1972 hadde Kisjkun ytterlegare framgang dei neste åra. I 1974 gjekk han for fyrste gong over 5,40 meter. Likevel var han ikkje mellom dei største favorittane under europameisterskapen i Roma hausten 1974. Men der sigra han med eit hopp på 5,35 meter, same resultatet nådde sølvmannen Władysław Kozakiewicz frå Polen.

Kijskun vart sovjet-meister i stavhopp i 1974, 1975 og 1977. Under dei olympiske sommarleikane i Montreal i 1976 kom han på 13.-plassen. Hans personlege rekord på 5,55 meter er frå 1977-sesongen.

Medaljar og plasseringar i internasjonale meisterskap
EM 1974 i Roma: Gullmedalje – 5,35 m, framom Wladyslaw Kozakiewicz (5,35 m)
OL 1976 i Montreal: Nr 13 – 5,20 m

Kjelder
Friidrott-73.
Friidrott-75.

Sovjetiske stavhopparar
Russiske stavhopparar
Europameistrar i friidrett
Sovjetiske deltakarar under sommar-OL 1976
Friidrettsutøvarar under sommar-OL 1976
Muhamed Bešić

Muhamed Bešić () er ein bosnisk fotballspelar som i 2014 spelar for Everton i engelsk Premier League. Han spelar i forsvar/på midtbana. Han er også ein del av . Han har spelt for fleire andre klubbar i karrieren, blant anna Hamburg frå Tyskland og Ferencváros frå Ungarn. 

Han blei tatt ut til Fotball-VM 2014 i Brasil, der laget rauk ut i gruppespelet.

Referansar
Denne artikkelen bygger på «Muhamed Bešić» frå ,  den 22. august 2014.  
  

Bosniske fotballspelarar
Spelarar i Fotball-VM 2014
Everton-spelarar
Fotballspelarar for Ferencváros TC
Fotballspelarar for Hamburger SV
Jøvik

Jøvik er ei bygd i Tromsø kommune i Troms og Finnmark. Ho ligg på austsida av Ullsfjorden, ved innløpet til fjordarmen Kjosen. 

Jøvik var tidlegare ei av dei største bygdene i Ullsfjord kommune. Her låg Jøvik Sildolje & Kraftforfabrik, som rundt 1970 var den nest største sildoljefabrikken i Noreg. Bygda hadde òg eit fiskebruk, og dessutan postkontor og butikk. Sildoljefabrikken vart nedlagd i 1996. Dei siste tiåra har Jøvik vore prega av nedgang i folketalet og ein aldrande befolkning.

Dei største verksemdene i området i dag er to store grustak, liggjande på høvesvis Fornes og Straumsnes. 

Bygda har vegsamband gjennom Fv293 til Lakselvbukt og vidare til Europaveg 8. Før vegen vart bygd på 1970-talet gjekk det ferje frå Jøvik til Breivikeidet. Avstanden frå Jøvik til Tromsø sentrum er rundt 100 kilometer. Om den planlagde Ullsfjordforbindelsen vert bygd vil området få redusert reisetida til Tromsø sentrum til rundt halvparten.

Tidlegare ferjeleie i Noreg
Busetnader i Tromsø
Bygder i Troms og Finnmark
Lakselvbukt

Lakselvbukt er ei bygd i Tromsø kommune i Troms og Finnmark. Ho ligg ved Lakselvbukta, på austsida av den inste delen av Sørfjorden, rundt 75 kilometer frå Tromsø sentrum. Søraust for bygda ligg dei kjende Lakselvtindan.

Busetnader i Tromsø
Bygder i Troms og Finnmark
François Asselineau

François Asselineau () er ein fransk politikar for partiet Union populaire républicaine, UPR, som har som mål å få Frankrike ut av Den europeiske unionen og den tilhøyrande eurosona, der valutaen euro nyttast, og likeeins få landet ut av militæralliansen NATO. Før Asselineau skipa dette partiet i 2007, hadde han vore medlem i Rassemblement pour la France (RPF).

François Asselineau, som er Inspecteur général des finances og økonomiprofessor, vart  engasjert i politikken i 1999 for fyrste gong ved å gå inn i det nasjonalkonservative euroskeptiske politiske partiet Rassemblement pour la France (RPF) (Rassemblement pour la France et l’indépendance de l’Europe, «Samling for Frankrike og for Europas sjølvstende»‎). I dette partiet vona han å finne ein ny gaullisme, altså ein politikk som bygde på det ideologiske arvegodset etter president Charles de Gaulle.

På femtiårsdagen 25. mars 2007 for underteikninga av Romatraktaten, traktaten mellom dei seks europeiske landa som la det formelle grunnlaget for forløparen til Den europeiske unionen, skipa François Asselineau den nye politiske rørsla som fekk namnet l’Union Populaire Républicaine (UPR, «Den folkelige republikanske union»). Dette er ei rørsle som har som sitt fremste føremål å få Frankrike til einsidig, demokratisk og i samsvar med den internasjonale retten å gå ut av Den europeiske unionen. Brotet med unionen, som Union Populaire Républicaine framhever å vere den einaste av dei politiske rørslene som klart og tydeleg seier å ha som sitt mål, hevdast å vere nøkkelen til å kunne gje til det franske demokratiet eit reelt innhald, atterreise økonomien og verne om alt som er oppnådd av sosiale gode.

Kjelder
Denne artikkelen bygger på «François Asselineau» frå ,  den 30. september 2014.

Bakgrunnsstoff 

Franske politikarar
Kvaløysletta

Kvaløysletta er ein tettstad på Kvaløya i Tromsø kommune, ca. 11 kilometer vest for Tromsø sentrum. Det ligg ved Sandnessundet på austsida av Kvaløya, og er knytt til Tromsøya med Sandnessundbrua. Kvaløysletta hadde  innbyggjarar per 1. januar 2013, og vert regna som ein bydel i storkommunen Tromsø.

Kjelder 
 

Bydelar i Tromsø
Tettstader i Troms og Finnmark
Tidlegare ferjeleie i Noreg
Sandnessundet

Sandnessundet er eit sund mellom Tromsøya og Kvaløya i Tromsø kommune i Troms og Finnmark. Det er rundt 14 kilometer langt. Sundet vert kryssa av Sandnessundbrua som knyter bydelen Kvaløysletta til Tromsø sentrum. I Sandnessundet ligg øyane Håkøya og Store Grindøya.

Sund i Troms og Finnmark
Geografi i Tromsø
Ånuglo

Ånuglo er ei øy i Tysnes kommune i Sunnhordland i Vestland fylke, aust for Tysnesøy. Delar av øya er eit naturreservat oppretta for å verna om kristtorn, bergflette, barlind og kalkfureskog.

Kjelder 

Øyar i Vestland
Geografi i Tysnes
Kroken i Tromsø

Kroken er ein bydel i Tromsø, med ca. 10 000 innbyggjarar. Han ligg på fastlandssida av Tromsøysundet, ca. 9 km nord for Tromsø sentrum. Mesteparten av busetnaden ligg på nordsida av Krokelva og består av blokker og rekkehus bygget rundt 1970. Seinare er òg eneboligfeltene Kroken Sør, som ligg sør for Krokelva, og Krokenstranda koma til i området.

Kroken har to barneskular, Skjelnan skule og Krokelvdalen skule. Kroken har òg ein ungdomsskule, Kroken ungdomsskule. Kroken har òg kyrkje, som ligg like sør for Krokelva. Ishavsbyen Fotballklubb held òg til i Kroken. I Kroken ligg òg Tromsø Alpinsenter.

Sjå òg 
 Bydelar i Tromsø

Bakgrunnsstoff 
 ikroken.no

Bydelar i Tromsø
Tromsøysundet

Tromsøysundet er eit 11 kilometer langt sund i Tromsø kommune. Sundet skil Tromsøya frå fastlandssida av Tromsø by. Breidda er tre km lengst i nord, og smalnar inn til rundt 600 meter mellom Tromsø sentrum og Storsteinnes i Tromsdalen. Sundet vert kryssa av to vegsamband: Tromsøbrua og Tromsøysundtunnelen. 

Sund i Troms og Finnmark
Geografi i Tromsø
Litauen i Junior Eurovision Song Contest

Litauen debuterte i Junior Eurovision Song Contest i 2007 i Rotterdam, Nederland med songen «Kai Miestas Snaudžia», framført på litauisk av songaren Lina Joy. Litauen har delteke fire gongar; i 2007, 2008, 2010 og 2011. Bidraget vart valt i den nasjonale finalen Mažųjų žvaigždžių ringas i 2007 og 2008, og Vaiku Eurovizija i 2010 og 2011. Begge tevlingane vart arrangerte av den litauiske kringkastaren Lietuvos nacionalinis radijas ir televizija.

Bidraga i Junior Eurovision Song Contest

Røystgjeving

Sjå òg
 Litauen i Eurovision Song Contest

Kjelder

Denne artikkelen bygger på «Lithuania in the Junior Eurovision Song Contest» frå ,  den 16. august 2014.  

Land i Junior Eurovision Song Contest
Tomasjord

Tomasjord er ein bydel i Tromsø, og ligg på austsida av Tromsøysundet, like nord for Tromsdalen. Postadresse er 9024 Tomasjord. Ved stortingsvalet i 2013 omfatta valkrinsen Tomasjord 4004 stemmeberettiga. Busetnaden i bydelen består for det meste av einebustadar, men dei siste åra er det bygd ca. 450 leilegheiter i blokker på Tomasjordnes.

I november 1942 oppretta det tyske sikkerheitspolitiet Sipo ein fangeleir på Krøkebærsletta. Denne avløyste fangeleiren Sydspissen, som låg heilt sør på Tromsøya. Leiren var i all hovudsak ein gjennomgangsleir for fangar frå Nord-Noreg (nord for Lofoten) som skulle til Falstad, Grini eller Tyskland. Ein går ut frå at ca. 2000 fangar passerte Krøkebærsletta.

Tromstun ungdomsskule og Tromsdalen vidaregåande skule ligg begge på Tomasjord. Elevar på barnetrinnet går på skule anten på Tromsdalen skule eller på Lunheim skule. Den einaste større føretaket med tilhold i bydelen er Troms Kraft, som har hovudkontoret sitt her.

Kjelder

Sjå òg 
Bydelar i Tromsø

Bydelar i Tromsø